詠華林書院
作者：孫何
朝代：宋

paragraphs: 六闕旌門事若何，諸生常不絕弦歌。
鯉庭共稟詩書訓，隠巷齊登俊造科。
宗族有光傳孝弟，鄉閭無訟化淳和。
芝蘭子弟相薰習，金石交朋互切磋。
遥望楚江波迥急，却分廬阜影偏多。
題名石鼓圍松桂，講易高堂繞芰荷。
採藥路從洪井出，買書船自孺亭過。
我慚已在瀛洲直，不得西山隠薜蘿。